Az Alföldön...
Az Alföldön halászlegény vagyok én, 
Tisza partján kis kunyhóban lakom én, 
Jöjj be hozzám szelid lánykám pihenni, 
Öreg anyám majd gondodat viseli.

Sötét felhők tornyosodnak az égen, 
Hull a zápor az alföldi térségen; 
Barna kis lány, selyemkendőd megázik, 
Gyönge vállad, hószin nyakad, megfázik.

Szétoszoltak már a sűrű fellegek, 
Isten hozzád, kedves legény, én megyek.
Élj boldogul, a jó Isten áldjon meg, 
Olykor-olykor rólam is emlékezz meg.
Versek